cyanic-selkie/wikianc huggingface dataset:
Dolibarr
Funksjoner
Dolibarr består av en rekke moduler som kan slås av og på, og som gjør det mulig og bare bruke de funksjonene man trenger.
Programmet er fri programvare og gis ut under lisensen GNU General Public License 2.0. Ettersom det er en nettapplikasjon kan systemet brukes overalt hvor det finnes tilgang til internett.
Dolibarr er bygget med ett konkret mål: Å være et ERP/CRM program som respekterer "P3E-reglene" :
Dolibarr har de viktigste funksjonene et godt system for ERP/CRM bør ha, bortsett fra regnskapsføring. Programmet er i høy grad modulbasert, og er enkelt å bruke på tross av alle funksjoner/moduler som er tilgjengelig.
Her er en oppsummering av de viktigste funksjonene i Dolibarr
Manglende funksjoner
Disse funksjonene er ikke tilgjengelige, selv ikke i nyeste versjon av Dolibarr:
Arkitektur
Dolibarr er skrevet i PHP. Programmet bruker MySQL database. Dolibarr kjører på en rekke webhotell og servere. Det virker med alle PHP konfigurasjoner (som beskrevet ovenfor) og trenger ingen ekstra PHP moduler.
Historikk
Dolibarr ble startet fra bunnen av av Rodolphe Quiedeville, lagret under CVS, hostet av Savannah i april 2002. Jean-Louis Bergamo, et annet medlem av April, startet organisasjonsmodulen.
Versjon 1.0 ble sluppet i september 2003.
I juli 2008 overlot Rodolphe prosjektledelsen til bidragsyteren Laurent Destailleur (som også står bak andre populære prosjekter basert på åpen kildekode AWStats).
Oversettelser
Dolibarr finnes på dansk, engelsk, flamsk finsk, fransk, italiensk, katalansk, nederlandsk, norsk (bokmål), polsk, portugisisk, rumensk, russisk, spansk og tysk.
EM i roing 1949
EM i roing 1949 (europamesterskapet i roing) ble arrangert i Amsterdam i Nederland i 1949.
Leo Varadkar
Leo Varadkar (født 18. januar 1979 i Dublin) er en irsk lege og politiker fra Fine Gael. Fra 2017 til 27. juni 2020 var han Irlands Taoiseach (statsminister). Han ble etterfulgt av Michéal Martin som satt fram til 17. desember 2022 da Varadkar igjen ble utpekt til regjeringssjef.
Bakgrunn og oppvekst
I det blandede ekteskapet med far som hindu og mor som katolikk, ble de enige om å oppdra barna i den Den katolske tro. I løpet av ungdomsårene gikk han på to skoler, deriblant en kostskole styrt av Church of Ireland, og ble med i Young Fine Gael. Etter utdanningen gikk han kort videre på jus før han hoppet av og fortsatte i foreldrenes fotspor med medisin på Trinity College (Dublin). Under utdannelsen klatret han oppover i ungdomspolitikken og endte opp som visepresident for Det europeiske folkepartis ungdom. Varadkar ble valgt for et prestisjefylt utvekslingsprogram hvor han fikk være i Washington, D.C. i et halvt år. Etter uteksamineringen i 2003 jobbet han som praktikant i farens hjemby, Mumbai, før han hadde turnus på to forskjellige sykehus i Dublin.
Fylkesstyret i Fingal (2003–2007)
Varadkar var 20 år gammel og andreårs medisinstudent da han i 1999 stilte som kandidat til fylkesstyret for valgkretsen Mulhuddart. Han ble ikke valgt inn i 1999, men i 2003 ble han valgt som en erstatning for Sheila Terry fra valgkretsen Castleknock. I 2004 fikk han et valgskred av 4894 personstemmer.
Som opposisjon i Dáil Éireann (2007–2011)
I 2007 ble han valgt inn Dáil Éireann (det irske underhuset). Daværende opposisjonsleder Enda Kenny valgte ham til opposisjonens saksordfører for saksområdet næring, handel og sysselsetting. I 2010 ble han etter en ny omrokering valgt som saksordfører for kommunikasjon, energi og naturressurser; i 2011 ble han gjenvalgt til Dáil Éireann med 19,7 % av stemmene.
The Melody of Love
The Melody of Love er en amerikansk stumfilm fra 1912.
Leo Varadkar
Transport, turisme og idrettsminister (2011–2014)
Da Fine Gael etter valget i 2011 fikk 36,1 % av stemmene, etablerte de en koallisjonsregjering sammen med Labour Party. Den 9. mars 2011 ble Varadkar utnevnt til statsråd for transport, turisme og idrett. I mai samme år skapte han furore da han mente det var svært usannsynlig at Irland kunne låne mer penger i 2012, etter den økonomiske krisa og ville heller trenge en redningspakke. Han fikk sterk kritikk både nasjonalt av daværende Taoiseach Enda Kenny og finansminister Micheal Noonan som mente det svekket Irlands omdømme og kredibilitet internasjonalt. Internasjonalt fikk han kritikk av Den europeiske sentralbank og IMF.
Snæfell
Snæfell er navnet på tre vulkaner på Island. Det berømte fjellet Snæfellsjökull med dens isbre på toppen ligger i det vestlige Island (1 446 m).
Leo Varadkar
Helseminister (2014–2016)
I en omrokering i 2014 ble han utnevnt som helseminister som James Reilly s etterfølger. Som helseminister skapte Varadkar kontrovers blant annet ved å kutte i støtten til mental helse og forsvarte det med at midlene ville bli bedre anvendt andre steder.
Sosialminister (2016–2017)
I løpet av den korte tiden som sosialminister fikk han blant annet gjennom en kampanje for å sentralisere velferden og etterforske svindel og overbetaling. Velferdsordninger som barnebidrag, sykepenger, pensjon og støtte til kronisk syke var ikke under etterforskning.
2017
Den 2. juni 2017 ble Leo Varadkar valgt til leder av Fine Gael. Motkandidaten Simon Coveney hadde hatt mer støtte i Fine Gael enn Varadkar, men valgkollegiet mente at Varadkar hadde mer støtte blant partiets parlamentarikere. Som Enda Kenny før ham, var Varadkar avhengig av støtte fra partiuavhengige og av at Fianna Fáil s representanter avholdt seg fra å stemme.
Regjeringen kollapset nesten som følge av opprullingen av en skandale som gjaldt den irske politistyrken Garda Síochána og Tánaiste/visestatsminister Frances Fitzgeralds rolle i skandalen. Saken dreide seg om håndteringen av to varslere s opplysninger om korrupsjon i Garda. Fianna Fáil, som var regjeringens største støtteparti blant opposisjonen, truet med å trekke støtten; dette ville felt regjeringen og det ville blitt utlyst nyvalg. Etter flere dager i en fastlåst stilling gikk visestatsminister Fitzgerald av for å hindre nyvalg; en ny valgomgang ville blitt upopulært i Irland fordi det kunne ødelagt for Irland i forhandlingene i forbindelse med Brexit. Den tidligere rivalen og daværende utenriksminister Simon Coveney ble innsatt som Tánaiste. Heather Humphrey ble nærings-, handel- og sysselsettingminister og Josepha Madigan ble utnevnt til kultur-, kulturarv- og Gaeltacht-minister.
Like etter Garda-krisen gikk Brexit-forhandlingene i stå da lederen for det nordirske Democratic Unionist Party (DUP), Arlene Foster, la ned veto mot en avtale som Varadkar hadde fremforhandlet med den britiske statsministeren Theresa May og Europakommisjonens president, Jean-Claude Juncker. Senere samme uke ble det imidlertid inngått en avtale. Varadkar opplyste at han hadde fått garantier fra Storbritannia om at det ikke ville bli en «hard border» mellom Irland og Nord-Irland etter Brexit, det vil si at Storbritannia ikke ville innføre grensebevoktning av en art som likestilte grensen mellom Irland og Nord-Irland med grenser mot andre stater.
2018
I en meningsmåling i januar 2018 ble Varadkar kåret til tiårets mest populære Taoiseach. Han utlyste deretter en folkeavstemning om å fjerne «The 8th amendment»; en grunnlovsbestemmelse som hindret en liberalisering av Irlands abortlovgivning. Regjeringen hans fremsatte et lovforslag om at kvinner skulle ha fri tilgang til abort innen svangerskapets tolvte uke, og opp til seks måneder dersom mors helse var i fare. Varadkar argumenterte for lovforslaget ved å vise til sine erfaringer og bakgrunn som lege og helseminister. I avstemningen fikk lovforslaget flertall med forholdstallet 2:1.
Friidrett under Samveldelekene 2010
Friidrett under samveldelekene 2010. Friidrett var en av flere sporter under de nittende samveldelekene som ble arrangert i Delhi i India i perioden 3. til 14. oktober 2010. Det var nittende gangen som friidrett var med på programmet i Samveldelekene. I lekene i 2010 ble det konkurrert i 46 øvelser, tjuetre for menn og tjuetre for kvinner og i tillegg seks øvelser for funksjonshemmede. Kenya ble beste nasjon med elleve gullmedaljer foran Australia som også vant elleve gull.
Leo Varadkar
2019
Den 24. januar 2019 kom han med en uttalelse til Euronews om at han sto fast på at forhandlingene om at den irske grensen fortsatt skulle gjelde og kalte Brexit selvskading uten tanke på konsekvenser, og at teknologien Brexit-tilhengere mente kunne løse problemet ikke eksisterer ennå.
Varadkar sa også at han ikke ville ratifisere Mercosur/EUs frihandelsavtale med mindre Brasil forpliktet seg til å verne om miljøet. Han fryktet at hvis avtalen gikk igjennom, ville avskogingen av Amazonasregnskogen tilta, og regnskogen bli erstattet av beitemarker.
2020
I 2020 gikk Varadkar av som regjeringssjef. Den 27. juni 2020 tiltrådte Michéal Martins regjering.
2022
17. desember 2022 ble Varadkar utpekt til regjeringssjef for andre gang.
Privatliv
Som halvt indisk har Leo Varadkar et nært forhold til India, som han har besøkt flere ganger. Han hadde sin første legepraksis i Mumbai. I 2015 – etter at ekteskap mellom homofile ble tillatt – stod han frem som homofil sammen med partneren Matthew Barrett, som også er lege og da var ansatt ved Mater Misericordiae University Hospital i Dublin. Varadkar hadde selv vært aktiv i kampen for likekjønnede ekteskap, men har uttalt at hans legning ikke definerer hans politiske standpunkter.
Bogen kapell (Evenes)
Bogen kapell er en langkirke fra 1920 i Evenes kommune, Nordland fylke.
Byggverket er i tre og har 260 plasser.
Palazzo Porto in piazza Castello
Palazzo Porto in piazza Castello eller Porto Breganze er et ikke ferdigbygget palass i Vicenza som ble designet av den italienske renessansearkitekten Andrea Palladio. Palasset står på UNESCOs liste over verdensarven. Det er ett av de 23 bygg i Vicenza som førte byen inn på listen.
Bare en del av palasset ble ferdigstilt. Den eksisterende delen befinner seg i ett hjørne av piazza Castello, med Palazzo Thiene Bonin Longare i motsatt hjørne. Til venstre for det som ble ferdigstilt ligger det gamle hjemmet fra det 14. århundre til Portofamilien. Det skulle ha blitt gradvist revet for å gi plass etterhvert som det nye bygget trengte plassen.
Dateringen er usikker, men garantert etter 1570. Det ble ikke inkludert i Quattro Libri som ble publisert i Venezia dette året. Alessandro Porto, som var oppdragsgiver, arvet familieeiendommene i piazzo Castello etter sin far Benedetto. Alessandro delte arven med sine brødre Orazio og Pompeo i 1571.
Francesco Thiene, som eide palasset (Palazzo Thiene) på den andre siden av piazzaen, giftet seg med Alessandros søster Isabella. Det kan ha vært en tilsvarende rivalisering som mellom Iseppo Porto og hans svigerbrødre Marcantonio og Adriano Thiene, som ledet til de uvanlige dimensjonene til Palazzo Porto. Imidlertid ligger palasset slik til ved piazzaen at det var nødvendig med et monumentalt bygg for å dominere plassen. Dette hadde Palladio erfaring med fra Loggia del Capitano på Piazza dei Signori.
Sannsynligvis var intensjonen at palasset skulle få syv buer i lengde.
Det er uklart hva som var årsak til at byggingen stoppet opp. Vincenzo Scamozzi forteller at han stod for gjennomføringen frem til arbeidet stoppet i 1615.
A-Moe
A-Moe er et bubblegumdance-band fra Trondheim som består av to personer, Natalia Davadi (f. 1984) og Alex «The Wolf» Moe.
Doctor technicae
Doctor technicae (Norge) eller doctor technices (Danmark) (forkortet dr.techn. i begge tilfellene) er en doktorgrad i tekniske fag, utdelt i Danmark og tidligere i Norge.
A-Moe
De har utgitt singelen «Mom is Home» (2003), og de har utgitt albumet Beauty and the Beast (2005). De har også utgitt albumet Bagpipe.
Doctor technicae
I Danmark ble graden innført i 1916, og utdeles bare ved Danmarks Tekniske Universitet og Aalborg Universitet. Det er den høyeste akademiske utmerkelsen innen ingeniør- og teknisk vitenskap, og tildelingen skjer «på grundlag af en afhandling, der viser, at forfatteren har en betydelig videnskabelig indsigt og modenhed og med afhandlingen har bragt videnskaben et væsentligt skridt videre». Ved DTU har graden i perioden 1918–2010 blitt tildelt 209 personer.
I Norge ble graden innført etter dansk mønster. Den ble første gang tildelt i 1927 og siste gang i 2003. Dr.techn. var regnet som en høyere doktorgrad (på nivå med dr.philos.), til forskjell fra doktor ingeniør (dr.ing.), innført 1974, som ble utdelt i samme fag som dr.techn., men som ble regnet som en lavere grad. Dr.techn. ble utdelt etter gammel doktorgradsordning, til forskere som utførte omfattende og selvstendige forskningsarbeider uten veiledning. Dr.ing. var derimot en veiledet grad med mindre krav til forskningsarbeidet. Dr.techn. var en sjelden grad. Av fysikere ble den i perioden 1927 til 2003 tildelt rundt 30 personer, i snitt mindre enn en pr. år.
A-Moe
Bandnavnet spiller på eventyrsamlerne Asbjørnsen og Moe, da låtene de lager er inspirert av eventyr. På singelen «Mom is Home» er refrenget en sample fra musikalfilmen The Rock 'n Roll Wolf (norsk: Med Grimm og Gru) fra 1976. En annen singel av A-Moe, «Little Red Riding Hood», er inspirert av eventyret Rødhette og ulven.
Låten «Mom is Home» lå på VG-lista i 17 uker fra mai til september i 2003, og nådde 4.plass som beste plassering.
Høsten 2003 lå låten "Little Red Riding Hood" på VG-lista i 5 uker og nådde 13.plass som beste plassering.
Smith County
Smith County er navnet på fire fylker i USA:
Refsnes
Refsnes eller Revsnes kan bety.
Ait Hammi Miloud
Ait Hammi Miloud (født 8. juli 1978) er en marokkansk bokser.
Rusk County
Rusk County er navnet på to fylker i USA:
Synkronsvømming under Panamerikanske leker 2011
Synkronsvømming under Panamerikanske leker 2011. Synkronsvømming var en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Det ble konkurrert i duett og lag for damer, Canada ble beste nasjon, de vant begge gullmedaljene.
Urs Käufer
Urs Käufer (født 17. november 1984) er en tysk roer som spesialiserer seg i firer uten styrmann, lettvekt. Under Sommer-OL 2012 i London representerte han landet sitt, der han ble nummer 6.
Bytteforhold
Bytteforhold er en betegnelse brukt på å forklare hvordan forholdet mellom importprisen og eksportprisen i et land er. Hvis et land selger sine varer dyrt og kjøper inn varer billig så har landet et bra bytteforhold.
Winona State University
Winona State University  er et delstatseid universitet i Winona i delstaten Minnesota, USA. Det ble opprettet i 1858.
Isaac Ekpo
Isaac Ekpo (født 22. oktober 1982) er en nigeriansk bokser.
Han representerte Nigeria under Sommer-OL 2004 i Athen, der han ble utslått i første runde.
Pakriøyene
Suur-Pakri (svensk: Stora Rågö) og Väike-Pakri (Lilla Rågö) er to øyer i Estland. Øyene ligger vest for havnebyen Paldiski og Pakrihalvøya. Suur-Pakri og Väike-Pakri tilhører Paldiski kommune og Harju fylke. Øyene har et areal på henholdsvis 11,6 km² og 12,9 km². Den «lille» øya er faktisk størst i areal, navnene skyldes at Suur-Pakri var viktigere militært og økonomisk, med bedre forutsetninger for landbruk. Begge øyene har kalksteinsklipper, seks meter høye på Suur-Pakri og inntil 13 meter høye på Väike-Pakri, som er sterkt utsatt for erosjon.
Suur-Pakri var bebodd av svensker fra 1345 og til siste verdenskrig. Navnet Rågöerna kommer av order råg, som betyr rug. Øyene var stort sett brukt til å dyrke rug, hovedsakelig den vestre av dem. I 1934 bodde 341 svensker og 13 estlendere på øyene, fordelt på fem landsbyer:
Da Estland ble innlemmet i Sovjetunionen i 1940, ble øyenes befolkning tvangsflyttet, og øyene og Pakri-halvøya ble utbygd til militærbase. Etter krigen bodde ca. 20 personer på Väike-Pakri, men de siste flyttet fra øya i 1965. I dag har de to øyene 1 fast beboer, men enkelte turister, jegere og sauegjetere finner veien ut til øyene sommerstid.
Oppryddingen av militære etterlatenskaper startet høsten 1993. I 1995 ble over 2500 eksplosiver av ulike typer uskadeliggjort på øyene. Selv i dag kan det ligge rester av eksplosiver på øyene, så det er nødvendig å være forsiktig om en skal bevege seg på øyene.
Også annen forurensning finnes på de to øyene. Mye ikke-eksplosivt søppel ligger igjen etter den militære aktiviteten, og vannet på øyene er forurenset. Det er også fare for harepest, siden det er mye mus, rotter og insekter på øyene, og disse kan være infiserte. Derfor anbefales det sterkt at folk som besøker øyene tar med seg drikkevann.
Militæret ødela imidlertid ikke alt på øyene. Til tross for bombingen og forurensningen er det mye vakker natur. Øyene har vakre kalksteinsklipper, og mange store steiner som det sovjetiske militæret ikke ødela. Militæret skal visstnok ha brukt steinene som navigasjonshjelp. Deler av øyene ble vernet som naturvernområde i 1998.
Det eksisterer planer om å anlegge kjernekraftverk på Suur-Pakri, men planene vekker lokal motstand.
Paldiski-maleren Amandus Adamson (1855–1929) malte motiver fra øyene.
Lungeemboli
Trombosen løsner og føres med den venøse blodstrømmen til hjertet og ut i lungekretsløpet. Her kiler den seg fast og blokkerer blodtilførselen til en større eller mindre del av lungen. En trombe kan løsne når som helst, men ofte løsner den i forbindelse med aktivitet. Ved obduksjon etter plutselig død finnes ofte en stor trombe / embolus i en lungepulsåre eller i hjertet.
En klump som føres med blodet kalles embolus i entall og emboli i flertall også etter at den/de har satt seg fast.
Symptomer
Symptomene er avhengige av størrelsen på lungeembolien og hvor den kiler seg fast. Store embolier kan gi plutselig åndenød eller andre alvorlige symptomer. Akutte, sterke brystsmerter kan forekomme ved større embolier.
Jeongjo av Joseon
Jeongjo av Joseon (født 22. september 1752 i Seoul, Korea, død 28. juni 1800 i Seoul, Korea) var den 22. konge av Kongedømmet Joseon.
Olav Kristiansen
Olav Trygve Kristiansen (født 1958) er en norsk musiker, trompetist og tubaist. Han er mest kjent for å ha spilt sammen med grupper som De Musikalske Dvergene og Knutsen & Ludvigsen. Han er særlig kjent for å stå bak tubaspillingen på Knutsen & Ludvigsens store hit Hallo Hallo fra albumet Fiskepudding! Lakrisbåter! fra 1980. Han spiller for Forsvarets distriktsmusikkorps Vestlandet.
Fylkesvei 308 (andre betydninger)
I Norge finnes fylkesvei 308 i de følgende fylkene:
Moldulhøi
Moldulhøi er et fjell mellom Bøverdalen i Lom kommune og Lundadalen i Skjåk kommune i Innlandet. Det har en høyde på 2 044 meter over havet. Vinjeronden i Rondane er like høy.
Chrysozephyrus
Chrysozephyrus er en slekt av glansvinger som tilhører underfamilien stjertvinger (Theclinae).
Utseende
Middelsstore stjertvinger (vingespenn ca. 40 millimeter). Bakvingen har en nokså lang, tynn stjert. Oversiden er mørk brun- eller svartaktig, ofte med metallisk blå og oransje felter hos hunnene, mens hannene er mer eller mindre metallisk grønne – det er vist at den skinnende overflaten også reflekterer ultrafiolett lys. Undersiden er hvitaktig til brun med uregelmessige, brune tverrstreker.
Levevis
Larvene lever på mange ulike slags løvtrær.
Utbredelse
Gruppen er utbredt i Øst- og Sørøst-Asia.
Systematisk inndeling
thumb|300px| Chrysozephyrus ataxus, hann thumb|300px| Chrysozephyrus ataxus, hunn
Tirreno–Adriatico
Tirreno–Adriatico er et årlig sykkelritt på syv etapper som har blitt arrangert i Italia siden 1966. Løpet går fra kysten av Det tyrrenske hav til kysten av Adriaterhavet. Rittet blir sett på som en viktig forberedelse til klassikeren Milano-Sanremo som starter noen dager etter at Tirreno-Adriatico avsluttes.
Belgieren Roger De Vlaeminck vant rittet seks år på rad, fra 1972 til 1977.
16. etappe av Tour de France 2012
Sekstende etappe av Tour de France 2012 er en 197 km lang fjelletappe. Den blir kjørt onsdag den 18. juli fra Pau til Bagnères-de-Luchon.
Etappen
Fra Pau lengst nord i Pyreneene går etappen sørover i fjellene og deretter østover til Bagnères-de-Luchon på 682 moh. Derfra går den gjennom departementene Hautes-Pyrénées og Haute-Garonne. Etter 40 km av etappen, i Laruns (499 moh.), begynner en klatring opp til Col d’Aubisque (1709 moh.). Etter enda 26 km er en spurt i Bielle (436 moh.). Rytterne sykler ut av Aubisque og krysser grensa fra Pyrénées-Atlantiques og Hautes-Pyrénées. Langesone finnes på 87 km i Adast (439 moh.). Enda 14 km lenger fram stiger løypa fra Luz-Saint-Sauveur (711 moh.) til Col du Tourmalet (2115 moh.). Deretter kommer en utforkjøring til Sainte-Marie-de-Campan (859 moh.). På 162 km i Arreau (706 moh.) kommer siste fjellspurt. Den går opp til Col de Peyresourde (1569 moh.) på grensen mellom Hautes-Pyrénées og Haute-Garonne. Derfra er det knapt 16 km til målgang i Bagnères-de-Luchon.
Eksterne lenker
2012 Tour de France, Stage 11 to Stage 20
Soulan Pownceby
Soulan Pownceby (født 4. mai 1975) er en newzealandsk bokser.
Han representerte New Zealand under Sommer-OL 2004 i Athen, der han ble utslått i første runde.
Østre
Østre – hus for lydkunst og elektronisk musikk er et flerbrukshus i Østre Skostredet 3 i Vågsbunnen Bergen som åpnet høsten 2012. Huset består av et utstillingslokale i første etasje og kombinert konsert- og utstillingslokaler i andre og felles kontor i tredje etasje. Lydgalleriet viser mesteparten av sine utstillinger i Østre. Østre er et samarbeidsprosjekt mellom Ekko og Lydgalleriet, og er organisasjonenes hovedarena med en publikumskapasitet på 250.
Gregor Hauffe
Gregor Hauffe (født 20. mai 1982) er en tysk roer som spesialiserer seg i firer uten styrmann, lettvekt. Under Sommer-OL 2012 i London representerte han landet sitt, der han ble nummer 6.
Huan Tan
Huan Tan (kinesisk: 桓譚, født 43 f.Kr., død 28 e.Kr. i Kina) var en kinesisk filosof. Han er forfatteren av Xinlun 新論, «Nye diskusjoner». Dessuten skrev han rapsodier, essays og memorialer.
Huan var en nær medarbeider av hoffastronomen og matematikeren Liu Xin (død 23 e.Kr.) og forfatteren og dikteren Yang Xiong (53 f.Kr.–18 e.Kr.), og arbeidet som embedsmann under keiser Ai av Han (regj. 27–1 f.Kr.), Wang Mang (regj. 9–23 e.Kr.), keiser Gengshi av Han (regj. 23–25 e.Kr.) og keiser Guangwu av Han (regj. 25–57 e.Kr.).
Thomas Amrhein
Thomas Amrhein (født 30. mai 1989) er en sveitsisk bobkjører.
Fylkesvei 309 (andre betydninger)
I Norge finnes fylkesvei 309 i de følgende fylkene:
Thomas Amrhein
Han representerte Sveits under Vinter-OL 2018 i Pyeongchang, hvor han ble nummer 4 i firer-bob.
Actionhitz 4 Ninjaz
Actionhitz 4 Ninjaz er et musikkalbum utgitt av en artist som brukte pseudonymet Fattern. Albumet ble utgitt av Universal i 2006.
Sporliste
Tore Marius Nilsen er oppgitt som komponist, tekstforfatter og utøver på samtlige.
Zhang Jun
Zhang Jun er navnet til flere personer:
Fylkesvei 344 (andre betydninger)
I Norge finnes fylkesvei 344 i de følgende fylkene:
Sven-Olof Walldoff
Sven-Olof Walldoff (født 2. mai 1929 i Lerbäck, Örebro län, død 7. juni 2011 i Masthugget) var en svensk musiker, komponist, musikkarrangør og dirigent.
I 1974 dirigerte han ABBA under gruppas opptreden med «Waterloo» i Eurovision Song Contest i Brighton, Storbritannia, utkledt som Napoleon. Han ledet sitt eget orkester og arbeidet blant annet med Lill-Babs, Östen Warnerbring, Gunnar Wiklund og Brita Borg.
Gerhard Mercator
Gerhard Mercator (egentlig Gerard De Kremer, latinisert Gerardus Mercator) (født 5. mars 1512 i Rupelmonde i Flandern, død 2. desember 1594 i Duisburg) var matematiker og kartograf. Allerede i sin levetid ble han kjent som «sin tids Ptolemaios». Mercator så seg mer som en vitenskapelig kosmograf enn en som tjente til sitt livsopphold ved å produsere kart.
Carl Aage Præst
Carl Aage Andersen Præst (født 26. februar 1922 i København, død 19. november 2011 ) var en dansk fotballspiller. Han spilte 24 A-landskamper for og scoret 17 mål. Han var en del av bronselaget under OL i 1948 da Danmark vant 5-3 over England, og kunne dermed motta bronsemedalje.
Gerhard Mercator
Universitetet i Duisburg var kjent som Gerhard-Mercator-Universität frem til det ble slått sammen med universitet i Essen.
Carl Aage Præst
Han spilte i mange år i Juventus, og han er den utlendingen i Juventus som har spilt flest kamper i Serie A noensinne. I november 2008 ble han tatt opp i DBU Hall of Fame.
Gerhard Mercator
Bakgrunn
Mercator var født i Flandern av foreldre fra Gangelt i hertugdømmet Jülich i dagens Tyskland, og bodde fra 1552 i Duisburg. «Mercator» er den latiniserte formen av hans navn. Det betyr «kjøpmann». Etter hans fars død i 1526 ble Mercator utdannet i 's-Hertogenbosch av blant andre den kjente humanisten Macropedius.
Mercator ble i 1530 innskrevet ved universitetet i Leuven og begynte snart å vie seg til å lage vitenskapelige instrumenter, jord- og himmelglober, og til karttegning og kartfremstilling i kobberstikk.
Tidlig karriere
Til tross for Mercators rykte som kartograf, var hans største innkomstkilde fra hans matematiske instrumenter. I Leuven arbeidet han med Gemma Frisius og Gaspar Myrica fra 1535 til 1536 med å konstruere en jordglobus. Mercators rolle i projektet var først og fremst som dyktig gravør i messing, ikke som kartograf.
De viktigste av hans arbeider fra denne tid er et verdenskart i Stab-Werners projeksjon (1538); et skrift der han fremholder fortrinnet med den latinske bokstavskriften fremfor den dengang alminnelige frakturskriften (1540); et kart over Flandern i skalaen 1:166 000 (1540), et av de eldste topografiske kart; samt en globus, der navnet Amerika for første gang gjøres gjeldende for hele verdensdelen (1541).
Til Duisburg
Av først og fremst konfesjonelle grunner ble Mercator i 1544 anklaget for kjetteri. Foranledningen var Mercators protestantiske sympatier og mistanker angående hans stadige reiser. Han satt derfor i flere måneder i fengsel. Etter ryktet om at et nytt universitet skulle opprettes i Duisburg, flyttet han dit i 1552. Regenten der, hertugen av Jülich og Kleve, utnevnte ham til «kosmograf».
I Duisburg hadde han en omfattende geografisk og kartografisk virksomhet frem til sin død. Han skapte et kartografisk institutt, rikt utstyrt med bøker, som gjorde det mulig for ham å avfatte sine for den tiden forbausende korrekte kart. To årsaker til kartenes kvalitet var Mercators vitenskapelige ansats og hans kritiske granskning av kildene. Kartene ble tegnet, gravert og trykket av ham selv.
Svenja Schulze
Svenja Schulze (født 29. september 1968 i Düsseldorf) er en tysk politiker (SPD). Hun ble 14. mars 2018 utnevnt som Tysklands miljøvernminister.
Liv og virke
Schulze studerte germanistikk og statsvitenskap i Bochum, og arbeidet senere som selvstendig bedriftsrådgiver.
Hun ble medlem av SPD i 1988 og ble medlem av Nordrhein-Westfalens landdag i 1997. Schulze var fra 2010 til 2017 minister for innovasjon, vitenskap og forskning i Nordrhein-Westfalens regjering. I juni ble hun generalsekretær i delstatspartiet i Nordrhein-Westfalen.
Gerhard Mercator
Begrepet Atlas
Mercator myntet ordet atlas for å beskrive en samling av kart. Han oppmuntret også Abraham Ortelius til å sammenstille det første moderne verdensatlas - Theatrum Orbis Terrarum- i år 1570. Mercator skapte også et eget atlas i et antall deler, hvorav den første ble publisert i 1578. Her er en uovertruffen reproduksjon av Klaudios Ptolemaios' kart i 27 blad, utført i kopperstikk og med latinsk tekst (1578); Atlas sive cosmographia meditationes de fabrica mundi et fabricata figura. Kart over Frankrike, Tyskland og Nederlandene kom i 1585 og over Balkan og Grekenland i 1588.
Globuser
Mercator utarbeidet en teknikk for å produsere globuser - himmelske såvel som jordiske - ved metoder for relativ masseproduksjon. På den tiden var globuslaging besværlig ettersom de ble produsert ved hjelp av gravur på en sfære av tre eller forgylt messing. Mercator skapte støpte jordglober av papier-maché på en treramme og klippet dem langs ekvatoren. Da de vel var sammenmontert ble globene dekket med gesso, en hvit blanding av blant annet tynn gips. Mercator graverte og trykte deretter oppsetninger av verdenskart på tolv avsmalnende kiler med bøyde kanter som minsket mot polene. Disse tolv kilene ble skåret ut og festet på jordkloden. Sirkulært graverte lokk avsluttet globen ved polene. Deretter ble globen håndmalt med akvarellfarge og montert i en trestilling med kalibrerte messingringer som horisontringer. Det er bevart 22 slike Mercator-globuser.
Siste år
Etter å ha kommet til Duisburg forlot Mercator aldri byen. Han døde der som en respektert og formuende medborger. Han er begravd i byens største kirke, Sankt Salvatorus.
I 1595 ble det utgitt en posthum samling med landkart over hele verden. Disse kart ble publisert av Mercators sønn Rumold Mercator.
Mercators projeksjon
Mercator-projeksjonen er en vinkelkorrekt projeksjon som ble oppfunnet av Mercator. Projeksjonen bevarer retninger korrekt. I projeksjonen - som vokser mot polene - er skipets kurslinje, loxodromen, rettlinjet likesom meridianer og paralleller, som skjærer hverandre vinkelrett. Kartbildet er dermed vinkelriktig eller konturriktig.
Den er svært vanlig, for eksempel på verdenskart. Ettersom en kompasskurs mellom to punkter på kart av dette slag danner en rett linje brukes de ofte for sjøkart. Metoden for projeksjonen kan beskrives på følgende vis: Om en sylinder antas å omslutte en sfære avbildes et punkt på sfæren på sylinderoverflaten (kartet) der sfærens forlengede radie (den radie som svarer mot punktet på sfæren) skærer sylinderoverflaten. Mercators projeksjon er altså en sylinderprojeksjon.
Utviklingen av Mercators projeksjon representerte et betydningsfullt gjennombrudd i 1500-tallets kartografi. Projeksjonen var imidlertid langt forut sin tid, ettersom de rådende navigerings- og landmålingsteknikkene ennå ikke var kompatible med dens brukte for navigering.
Zorros merke (film, 1940)
Zorros merke (originaltittel The Mark of Zorro) er en amerikansk action- og eventyrfilm fra. Filmen ble produsert av Darryl F. Zanuck og regissert av Rouben Mamoulian. Tyrone Power, Linda Darnell og Basil Rathbone spiller hovedrollene. Filmen er basert på Johnston McCulleys roman The Curse of Capistrano fra 1919.
Alfred Newman ble nominert til Oscar for beste originalmusikk for lydsporet i filmen. Zorros merke ble innlemmet i National Film Registry i 2009, et utvalg av filmer til bevaring i det amerikanske nasjonalbiblioteket Library of Congress. Det amerikanske filminstituttet har kåret filmfiguren Zorro til filmhistoriens 45. beste helteskikkelse.
Handling
Diego Vega (Tyrone Power) er sønnen til en spansk guvernør i California. Han kommer hjem fra Madrid og oppdager at faren har blitt avsatt av Luis Quintero (J. Edward Bromberg), som har tatt makten ved de militæres hjelp, og utsuger og undertrykker folket. Diego maskerer seg som landeveisrøveren Zorro og går til kamp mot Quintero og hans medhjelper, kaptein Esteban (Basil Rathbone). Han dreper Esteban, og Quintero flykter til Spania.
Berent Andreas Moe
Berent Andreas «Bente» Moe (født 30. juli 1923 i Kristiansand, død 23. desember 2008 i Trondheim) var en norsk arkitekt og professor i arkitektur ved NTH. Han var best kjent under kjælenavnet «Bente», både blant venner, kolleger og som skuespiller, visedikter og -sanger.
Utdanning og karriere
Moe studerte først arkitektur ved Statens håndverks- og kunstindustriskole, og fullførte deretter utdanningen ved arkitektavdelingen, NTH, der han tok eksamen i 1949. Etter avsluttet utdannelse var han en periode (1952/–53) stipendiat ved Architectural Association School of Architecture i London. Moe mottok også senere forskningsstipendier, fra NAVF og British Council. Han fikk finsk statsstipend i 1956, og har mottatt Oslo Bys stipend.
Pedagogisk virksomhet
Moe underviste i nesten hele sitt yrkesaktive liv, fra han som nyutdannet arkitekt ble ansatt som vitenskapelig assistent for professor Erling Gjone ved NTH, til han gikk av med pensjon som professor emeritus samme sted i 1993.
I perioden 1952–1965 arbeidet han som lærer ved Statens håndverks- og kunstindustriskole, og var blant annet engasjert i arbeidet med studieplan for arkitektutdanningen da denne ble skilt ut fra SHKS som egen vitenskapelig høyskole i 1961. Dette var forløperen for Arkitektur- og designhøgskolen i Oslo.
I 1968–1985 var Moe førsteamanuensis ved Norges landbrukshøgskole, med undervisningsansvar for bygningslære. I perioden 1985–1993 arbeidet han igjen ved NTH, arkitektavdelingen; først som dosent, senere som professor i emnet «Komplekse bygg», med spesialområde bebyggelse på landsbygda.
Privat arkitektpraksis
Ved siden av den pedagogiske virksomheten, drev Bente Moe eget arkitektkontor i 40 år. Han har tegnet mange hytter og eneboliger og har deltatt i – og blitt premiert ved – en rekke arkitektkonkurranser. Han har dessuten tegnet flere større anlegg, blant annet Svømmehallen i Kristiansand (førstepremie i arkitektkonkurranse); Samfunnshuset i Melbu; Kurs- og konferansested for Statnett på Ågerøya ved Brekkestø og Forsøksgård i Fana for Sildolje- Og Sildemelindustriens Forskningsinstitutt. Dette anlegget ble åpnet i 1972 og vant en internasjonal arkitekturpris i 1973. De tyske Bayer-fabrikkene hadde invitert 90,000 arkitekter til å melde inn prosjekter til konkurransen, ifølge Bergens Tidende. Moe vant en av de tre prisene som ble utdelt; regionprisen for de nordiske land og Storbritannia for gruppen offentlige bygg, idustrielle bygninger, velferds- og kulturbygg. Prisen var på 3000 tyske Mark.
Bygningsbevaring og tilpasningsarkitektur
Moe var levende opptatt av å bevare og utvikle den karakteristiske bebyggelsen på Sørlandet. I et intervju i VG i 1967, uttalte han: «''Mitt tema er å registrere verdifulle miljøer og å finne levedyktigheten for disse i fremtiden. Jeg vet at istandsettelse kan konkurrere med ny bebyggelse''»
Sammen med studenter foretok han oppmåling av rundt 300 eldre bygningsmiljøer på Sørlandet. Denne dokumentasjonen ble publisert som vedlegg til tidsskriftet Byggekunst på slutten av 1970-tallet. Originalene finnes ved NTNU Universitetsbiblioteket, og er søkbare i databasen ANTON.
I 1980 fikk han Venstres miljøvernpris for sitt arbeid med registrering og utvikling av trehusbebyggelsen på Sørlandskysten.
Underholdningsvirksomhet
Allerede i studietiden var Moe aktiv som underholder. Han var revyforfatter og -skuespiller under UKA i 1947, -49 og -51. I 1951 var han i tillegg teatersjef i Studentersamfundets Interne Teater.
Moe var en pionér i NRK fjernsynets tidligste dager, da han var med og laget Barne-TV-serien På tokt med Mathilde i 1961. Han skrev tekster og Kåre Siem komponerte melodier til sangene i serien. Bente Moe spilte dessuten Kaptein Bom i serien, som er sendt tre ganger, med ca. ti års mellomrom.
Siem og Moe laget også sørlandsviser sammen, blant annet «Sommersang til Homborsund». Moe sang også sørlandsviser skrevet av andre, både i radio og på ulike arrangementer.
Nguyễn Văn Minh
Nguyễn Văn Minh var en general i Sør-Vietnams hær under Vietnamkrigen.
Han var særlig sentral under den nordvietnamesiske påskeoffensiven i 1972, hvor han fikk var kommandant for det sørlige frontavsnittet. Han fikk overbevist president Nguyễn Văn Thiệu om at An Loc, og ikke Tây Ninh var et hovedmål på det sørlige frontavsnittet for den tredje fasen av offensiven, og han ledet forsvaret av byen slik at denne ikke ble inntatt.
Aleksy Kuziemski
Aleksy Kuziemski (født 9. mai 1977) er en polsk bokser.
Han representerte Polen under Sommer-OL 2004 i Athen, der han ble utslått i første runde.
Den nordlige halvkule
Den nordlige halvkule er den delen av jordens overflate som er nord for ekvator.
Benno Besson
René-Benjamin Besson (1922–2006), kjent som Benno Besson, var en sveitsisk skuespiller, regissør og teaterleder.
Bakgrunn
Han ble født i det franskspråklige Sveits som sønn av en lærer. Han fikk sin første skuespillerutdannelse i Lyon i 1942, og var fra 1943 regiassistent ved Schauspielhaus Zürich. Fra 1942 til 1946 studerte han romanske språk og engelsk i Zürich og Neuenburg.
Teater
Frem til 1949 arbeidet han som oversetter og tok skuespillerutdannelse ved Théâtre Jean-Marie-Serreau i Paris. Han satte opp Bertolt Brechts Die Ausnahme und die Regel og Molièrestykker i den franske okkupasjonssonen i Tyskland.
Han møtte Brecht i Zürich i 1947, og to år senere flyttet han etter forslag fra Brecht til Øst-Berlin, hvor han frem til 1958 arbeidet som skuespiller og regissør ved Berliner Ensemble. Han hadde stor kunstnerisk frihet under Brecht, og regisserte sammen med ham i 1954 Molières Don Juan. Etter uenigheter med Helene Weigel sluttet han ved Theater am Schiffbauerdamm og ble i 1962 sjefregissør ved Deutsches Theater Berlin. Der hadde han stor suksess med Aristofanes' Fred i Peter Hacks' gjendiktning. Han ble leder for Volksbühne Berlin i 1969.
Det kom i 1977 til konflikt mellom Benno Besson og kulturministeriet, og han hadde problemer i ekteskapet. Derfor reiste han i 1978 til Paris, hvor han ville arbeide på sitt fortrengte morsmål. Han virket som selvstendig regissør ved teatre i Østerrike, Sveits og ved Schillertheater i Vest-Berlin, i tillegg til Frankrike. Fra 1982 til 1989 var han leder for Comédie i Genève og satte opp en rekke tospråklige stykker på tysk og fransk. Fra 1995 var han virksom ved Schauspielhaus Zürich.
Colombicallia
Colombicallia er en slekt av biller som tilhører den artsrike underfamilien Lamiinae i familien trebukker (Cerambycidae).
Benno Besson
Teater
Besson mottok DDRs nasjonalpris i 1974. Han mottok Josef-Kainz-Medaille i 1982 fra byen Wien og 1994 Molière-prisen fra byen Paris. Théâtre Benno Besson i fødebyen Yverdon er oppkalt etter ham. Han mottok den franske Æreslegionen i 2002.
Colombicallia
Utseende
Middelsstore, matt brune trebukker. Antennene er omtren så lange som kroppen. Pronotum er litt bredere enn langt, med en kraftig, butt tann på hver side. Dekkvingene er nesten parallellsidige, fint hårete.
Benno Besson
Teater
Besson arbeidet til sist med oppføringen av Sofokles Oidipus ved Comédie-Française. Han døde etter kortere tids sykdom på et sykehus i Berlin.
Besson er far til skuespillerne Katharina Thalbach og Pierre Besson, og har fire andre barn kalt Marie, Philippe, Madeleine og Nathanael.
Sega Master System
Sega Master System er en 8-bits spillkonsoll fra Sega. Konsollen ble lansert i Nord-Amerika i 1986. Den hadde store vansker med å konkurrere mot den mer populære spillkonsollen Nintendo Entertainment System, i hovedsak fordi spillkonsollen til Nintendo kom ut først, og derfor fikk et stort forsprang til konkurrenten Sega. Bare i enkelte europeiske land kunne Sega vise til høyere markedsandeler enn Nintendo.
Festina
Festina er et tidligere profesjonelt sykkellag som var aktivt i internasjonal sykkelsport fra 1989 til 2001. Lagets hovedsponsor var den sveitsiske klokkeprodusenten Festina Lotus AV. Den store dopingskandalen rundt laget i Tour de France i 1998 er kjent som Festina-affæren.
Den nordlige halvkule
Den omfatter hele Nord-Amerika, Europa og Asia, to tredjedeler av Afrika og ca. en tiendedel av Sør-Amerika. På grunn av jordens aksehelning inntreffer vinteren rundt vintersolverv i desember til vårjevndøgn i mars og sommeren fra sommersolverv i juni til høstjevndøgn i september.
Festina
Historie
Sykkellaget ble grunnlagt i Spania i 1989 under navnet Lotus-Zahor, men allerede året etter skiftet de navn til Lotus-Festina. I 1993 skiftet de navn igjen, denne gang til Festina-Lotus, som var navnet frem til og med 1999. Laget var spansk frem til 1993, for så å ha Andorra som hjemmebase i 1993 og 1994. I 1995 flyttet laget til Frankrike, hvor de var frem til laget ble oppløst i 2001.
Den nordlige halvkule
Klima
I gjennomsnitt er 19. januar det kaldeste døgnet på den nordlige halvkule.
Festina
1991-1997
I 1991 signerte Festina kontrakt med den portugisiske syklisten Acácio da Silva, som vant spurtkonkurransen sammenlagt i samme års utgave av etapperittet Vuelta a España. Iren Sean Kelly kom til laget i 1992, og vant Milano–Sanremo samme år, og dermed sikret han laget sin aller første seier i en av klassikerne. I 1992 deltok også laget i sin første Tour de France, og i 1994-utgaven av etapperittet utfordret Luc Leblanc og Richard Virenque storfavoritten Miguel Indurain (Banesto) i toppkampen med henholdsvis fjerde- og femteplass sammenlagt. Festina vant lagkonkurransen sammenlagt det året. I de kommende årene gjorde laget seg sterkt gjeldende i Tour de France, og Virenque tok 3.-plass i sammendraget i 1996, og 2.-plass i 1997.
Den nordlige halvkule
Demografi
90 % av jordens befolkning bor på den nordlige halvkule.
Festina
1998: Festina-affæren
Richard Virenque var klar favoritt til å vinne Tour de France i 1998, men da lagets logistikksjef Willy Voet ble tatt av grensevakter med store mengder dopingpreparater i lagbilen, ble flere av rytterne på laget anklaget for ulovlig bruk av doping. Laurent Brochard, daværende verdensmester i landeveisritt, og Christophe Moreau ble arrestert og anklaget for å ha tatt EPO, og ble kastet ut av Tour de France. Brochard, Moreau og Didier Rous innrømmet sin skyld og ble suspendert fra alle sykkelkonkurranser i seks måneder. Richard Virenque bedyret derimot sin uskyld, og ga ut biografien Ma Vérité der han nektet for å ha brukt ulovlige preparater. Til slutt, 24. oktober 2000, tilsto Virenque likevel å ha brukt doping, og ble suspendert fra sykkelsporten.
Den nordlige halvkule
Referanser
המיספירה
U-2-affæren
U-2-affæren startet i 1960, da et amerikansk rekognoseringsfly av typen U-2 ble skutt ned over Sovjetunionen på vei fra en NATO-base i Peshawar i Pakistan til Bodø. Amerikanske myndigheter benektet hendelsen inntil det ble klart at flyveren Francis Gary Powers var tatt til fange. Han ble dømt til 10 års fengsel for spionasje. U-2-affæren førte direkte til at Nikita Khrusjtsjov avlyste et toppmøte i Paris. Hendelsen forverret forholdet øst-vest under den kalde krigen. Norge protesterte overfor USA mot at flyet skulle ha landet i Bodø.
Festina
1999-2001
På grunnlag av dopingskandalene i 1998 reorganiserte laget seg, og sponsoren Festina dannet Fondation d'Entreprise Festina, en organisasjon med det formål å styrke arbeidet i kampen mot doping. Etter Festina-affæren ble så å si hele lagledelsen byttet ut, og laget fortsatte å eksistere i tre år til. Lagets ryttere Joseba Beloki og Christophe Moreau ble henholdsvis nummer 3 og 4 sammenlagt i Tour de France i år 2000, og Angel Casero vant Vuelta a España i 2001. Laget ble oppløst høsten 2001, men sponsoren Festina er fortsatt en del av proffsykkelsirkuset, som offisiell tidtaker i de store tourene og enkelte andre etapperitt.
Spellemann (album)
Spellemann er et musikkalbum med Elisabeth Andreassen, utgitt i 2009. Albumet lå syv uker på VG-lista og endte med syvendeplass som beste plassering.
U-2-affæren
Hendelsen
Den 1. mai 1960, femten dager før den planlagte åpningen av Øst-Vest-konferansen i Paris, lettet et amerikansk spionfly fra Peshawar i Pakistan, med Francis Gary Powers ved spakene. Planen var at flyet skulle fly over Sovjetunionen og deretter lande i Bodø. Oppdraget gikk ut på å fotografere ICBMer under utplassering i området rundt Sverdlovsk og Plesetsk.
Det hadde tidligere blitt gjort flere forsøk på å skyte ned flyet, men dette hadde mislyktes fordi flyet opererte i en ekstrem høyde i forhold til de fleste andre kjente fly. Noen få typer rakettluftskyts var istand til å nå opp til flyet, men ved å unngå å komme for nær rampene, og ved å unngå å gi disse tilstrekkelig varslingstid, hadde de tidligere flyvningene lykkes. Under denne flyturen var det lagt inn en sving som brakte flyet innen rekkevidden til et rakettbatteri to ganger.
Da flyet ble oppdaget, ble det skutt til sammen 14 SA–2 Guideline bakke-til-luft-missiler, hvorav ett av disse detonerte tilstrekkelig nær flyet. Viktor Belenko, en russisk avhopper, har senere fortalt at en sovjetisk jager som forfulgte flyet ble truffet av et av missilene. Flyet ble kraftig skadet og krasjet dypt inne i Sovjetunionen, nær Sverdlovsk. Powers hoppet ut og landet i fallskjerm, uten å utløse flyets selvødeleggelsesmekanisme. Det er senere antatt at han fryktet at mekanismen ikke hadde den påståtte forsinkelsen.
Amerikanske forsøk på å dekke over hendelsen
Fire dager etter at Powers forsvant over Sovjetunionen gav NASA ut en detaljert pressemelding om at et fly hadde forsvunnet nord for Tyrkia. I pressemeldingen ble det spekulert om piloten hadde fått problemer med oksygentilførselen og besvimt mens autopiloten var påslått. Det fremgikk at piloten hadde rapportert om slike problemer, «the pilot reported over the emergency frequency that he was experiencing oxygen difficulties». For å sannsynliggjøre historien ble en annen U–2, malt om i NASAs farver, vist frem for media.
Da dette ble kjent, fortalte Khrusjtsjov det øverste sovjet at et spionfly var blitt skutt ned. Kort etter kom det en amerikansk uttalelse om at flyet var et forskningsfly, brukt for å samle inn værdata, og at det hadde kommet på avveie og havnet i Sovjetunionen etter at piloten fikk problemer med oksygentilførselen. Det hvite hus antok at Powers var død og antok at Khrusjtsjov refererte til det samme flyet. Samtidig uttalte de at «there was absolutely no deliberate attempt to violate Soviet airspace and never has been», og annonserte at de gjenværende flyene var satt på bakken og ble grundig undersøkt for mulige «oxygen problems».
7. mai annonserte Khrusjtsjov :
Ikke bare var Powers i live, men flyet var mer eller mindre intakt. Selv fotoutrustningen fra flyet ble funnet og bildene fremkalt. Powers' overlevelsespakke, inneholdende 7500 rubler og smykker for bestikkelser, ble funnet. I dag er rester av flyet utstilt i Sentralmuseet for de væpnede styrker i Moskva. Noen deler er returnert til USA og er utstilt i The National Cryptologic Museum.
Ringvirkninger
Powers sa seg skyldig i tiltalene og ble dømt for spionasje 19. august, og ble deretter idømt 3 års fengsel og 7 års tvangsarbeid. Han avtjente ett år og ni måneder før han ble utvekslet med Rudolf Abel, den 10. februar 1962. Utvekslingen skjedde på Glienicker Brücke, som går fra Potsdam i tidligere DDR til Vest-Berlin.
Filmatisering
Hendelsen ble i 2015 dramatisert for film av Steven Spielberg, under tittelen Bridge of Spies.
Eksterne lenker
U-2
Septim
En septim er i musikk et intervall over syv diatoniske trinn. Begrepet kan vise til en stor septim eller en liten septim.
En stor septim er et sprang på elleve halvtoner og forkortes M7. Dens omvendte (inverterte) intervall er en liten sekund. En liten septim er en halvtone mindre enn en stor septim og springer over ti halvtoner. En liten septim forkortes m7 og inverteres til en stor sekund.
En stor septim kan forstørres. Det betyr at topptonen heves med en halvtone, eller bunntonen senkes med en halvtone. En liten septim kan forminskes. Det betyr at topptonen senkes med en halvtone, eller bunntonen heves med en halvtone.